pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เดือนเมษายน 2563 ตัวเลขประชาชนขึ้นทะเบียน ขอใช้สิทธิกรณีว่างงาน เกือบ 300,000 คน [กระทรวงแรงงาน]
วันอังคารที่ 5 พฤษภาคม 2563
เดือนเมษายน 2563 ตัวเลขประชาชนขึ้นทะเบียน ขอใช้สิทธิกรณีว่างงาน เกือบ 300,000 คน [กระทรวงแรงงาน]
เดือนเมษายน 2563 ตัวเลขประชาชนขึ้นทะเบียน ขอใช้สิทธิกรณีว่างงาน เกือบ 300,000 คน
นายสุชาติ พรชัยวิเศษกุล อธิบดีกรมการจัดหางาน เผย ผลการขึ้นทะเบียนใช้สิทธิกรณีว่างงานออนไลน์ผ่านเว็บไซต์ https://empui.doe.go.th กับกรมการจัดหางาน เดือนเมษายน 2563 จํานวน 267,351 คน เพิ่มขึ้นร้อยละ 45.82 จากเดือนมีนาคม ที่มีผู้มาขึ้นทะเบียน จํานวน 144,861 คน โดยผู้ที่ถูกเลิกจ้างงานโดยมีสาเหตุมาจากนายจ้าง/สถานประกอบการต้องปิดกิจการ เพราะผลกระทบจากการแพร่กระจายของโรค COVID-19 จะได้รับเงินชดเชย 70% ของค่าจ้างที่เคยได้รับ ระยะเวลาที่จ่ายจะไม่เกิน 200 วัน หากเป็นการว่างงานจากการลาออกเอง จะได้รับเงิน ในอัตรา 45% ของค่าจ้างที่เคยได้รับและระยะเวลาที่จ่ายจะไม่เกิน 90 วัน
อย่างไรก็ดี สําหรับผลการสํารวจภาวะการทํางานของประชากร ของสํานักงานสถิติแห่งชาติ ในช่วงเดือนมีนาคม 2563 พบว่า มีจํานวนผู้มีอายุตั้งแต่ 15 ปีขึ้นไป 56.77 ล้านคน เป็นผู้ที่อยู่ในกําลังแรงงาน หรือพร้อมที่จะทํางาน 38.21 ล้านคน ซึ่งเป็นผู้ที่มีงานทํา 37.33 ล้านคน และผู้ว่างงาน 3.92 แสนคน คิดเป็นอัตราการว่างงานร้อยละ 1.0 ส่วนผู้ที่อยู่นอกกําลังแรงงาน 18.56 ล้านคน เช่น แม่บ้าน นักเรียน และผู้สูงอายุ ทั้งนี้ เมื่อเปรียบเทียบสถานการณ์แรงงานช่วงเวลาเดียวกันของปีที่แล้ว จํานวนผู้มีงานทําลดลง 4.4 แสนคน ผู้ว่างงานเพิ่มขึ้น 4.6 หมื่นคน
ขณะที่ผู้ว่างงานส่วนใหญ่อยู่ในกลุ่มผู้สําเร็จการศึกษาในระดับอุดมศึกษา 1.15 แสนคน รองลงมาเป็นระดับมัธยมศึกษาตอนปลาย และชั้นมัธยมศึกษาตอนต้น
อธิบดีกรมการจัดหางาน กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโคโรนา (COVID-19) ส่งผลกระทบให้อัตราการว่างงานเพิ่มขึ้นในหลายประเทศทั่วโลก รวมทั้งในประเทศไทย ซึ่งจากรายงานจํานวนผู้ขึ้นทะเบียนขอใช้สิทธิกรณีว่างงานที่เพิ่มขึ้นในช่วงเดือนนี้ ได้สะท้อนให้เห็นถึงผลกระทบของโรคติดเชื้อไวรัสโคโรนา (COVID-19) ที่มีต่อระบบเศรษฐกิจ และความร่วมมือของผู้ประกอบการภาคธุรกิจและประชาชนที่ร่วมมือกับรัฐ ในการพยายามยับยั้งการแพร่ระบาดของโรค อย่างไรก็ดี เกี่ยวกับเรื่องนี้ กรมการจัดหางานมิได้นิ่งนอนใจ และให้ความสําคัญในการหาแนวทางช่วยเหลือเยียวยาประชาชน โดยจะเร่งหาแนวทางส่งเสริมให้เกิดการจ้างงาน และวิเคราะห์ทิศทางของตลาดแรงงานในอนาคต เพื่อส่งเสริมทักษะของแรงงานให้ตรงกับ ความต้องการของตลาดแรงงานที่มีแนวโน้มว่าจะเปลี่ยนไปหลังภาวะวิกฤตโควิด – 19 เบาบางลง ทั้งนี้ สามารถสอบถามข้อมูลเพิ่มเติมได้ที่ สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานการประชุมคณะกรรมการธุรกรรมทางอิเล็กทรอนิกส์ ครั้งที่ 6/2561
วันศุกร์ที่ 14 ธันวาคม 2561
รมว.กระทรวงดิจิทัลฯ เป็นประธานการประชุมคณะกรรมการธุรกรรมทางอิเล็กทรอนิกส์ ครั้งที่ 6/2561
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการธุรกรรมทางอิเล็กทรอนิกส์ครั้งที่ 6/2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) กรุงเทพฯ เมื่อวันที่ 11 ธันวาคม 2561 โดยคณะกรรมการฯ ได้หารือเพื่อเตรียมความพร้อมจากผลกระทบการคุ้มครองข้อมูลส่วนบุคคลของยุโรป (GDPR) กับหน่วยงานในอุตสาหกรรมการบินในประเด็นการโอนย้ายข้อมูลส่วนบุคคลผู้โดยสาร และหน่วยงานในอุตสาหกรรมการโรงแรมในประเด็นการจัดเก็บข้อมูลผู้เข้าพักโรงแรมและการแจ้งข้อมูลตามสิทธิของเจ้าของข้อมูล นอกจากนี้ คณะกรรมการฯ พิจารณาให้ความเห็นชอบนโยบายและแนวปฏิบัติในการคุ้มครองข้อมูลส่วนบุคคลของหน่วยงานรัฐ 2 หน่วยงาน ได้แก่ ธนาคารเพื่อการส่งออกและนําเข้าแห่งประเทศไทย และกรมอุตสาหกรรมพื้นฐานและการเหมืองแร่ รวมถึงเห็นชอบแนวทางการส่งเสริมหน่วยงานของรัฐให้มีการปฏิบัติตามพระราชกฤษฎีกากําหนดหลักเกณฑ์และวิธีการทําธุรกรรมทางอิเล็กทรอนิกส์ภาครัฐ พ.ศ. 2549 โดยกําหนดมาตรการระยะสั้น ระยะกลาง และระยะยาว เพื่อให้หน่วยงานของรัฐให้บริการระบบอิเล็กทรอนิกส์ที่มีความมั่นคงปลอดภัย ตลอดจนรักษาและคุ้มครองข้อมูลส่วนบุคคลของประชาชนผู้ใช้บริการอีกด้วย
******************************
รัฐบาลไทย-ข่าวทำเนียบรัฐบาล-ยธ. สร้างพลังองค์กรสู่การขับเคลื่อนกระบวนการยุติธรรมเด็กและเยาวชน
วันพฤหัสบดีที่ 21 กันยายน 2560
ยธ. สร้างพลังองค์กรสู่การขับเคลื่อนกระบวนการยุติธรรมเด็กและเยาวชน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม บรรยายพิเศษในหัวข้อ “การสร้างพลังองค์กรสู่การขับเคลื่อนกระบวนการยุติธรรมเด็กและเยาวชน”
เมื่อวันพุธที่ ๒๐ กันยายน ๒๕๖๐ เวลา ๑๐.๐๐ น.
ณ โรงแรมเซนทรา ศูนย์ราชการและคอนเวนชั่นเซนเตอร์ แจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
บรรยายพิเศษในหัวข้อ “การสร้างพลังองค์กรสู่การขับเคลื่อนกระบวนการยุติธรรมเด็กและเยาวชน”
โดยมี นายสหการณ์ เพ็ชรนรินทร์ รองอธิบดีกรมพินิจและคุ้มครองเด็กและเยาวชน
ผู้บริหารระดับสูง ผู้อํานวยการศูนย์ฝึก/สถานพินิจทั่วประเทศ
ข้าราชการและเจ้าหน้าที่ในสังกัดกรมพินิจและคุ้มครองเด็กและเยาวชน เข้าร่วม
ในการนี้ ปลัดกระทรวงยุติธรรม ได้ให้แนวทางการสร้างพลังองค์กรของกรมพินิจฯ ดังนี้
๑. การขับเคลื่อนงานยุติธรรมในแต่ละพื้นที่มีความแตกต่างกัน จึงต้องวิเคราะห์สภาพปัญหา และสถานการณ์ด้านการอํานวยความยุติธรรมในพื้นที่ เพื่อนํามาแก้ไขปัญหาให้ตรงกับความต้องการของประชาชน กระทรวงยุติธรรม ได้ผลักดันการดําเนินงานของคณะกรรมการพัฒนาการบริหารงานยุติธรรมระดับจังหวัด (กพยจ.) เพื่อทําให้ประชาชนได้เข้าถึงกระบวนการยุติธรรม ซึ่งขณะนี้ดําเนินการได้เกือบครบทุกจังหวัดทั่วประเทศ รวมทั้งการทํางานร่วมกันระหว่างหน่วยงานในกระบวนการยุติธรรมกับชุมชน หรือที่เรียกว่า “ยุติธรรมชุมชน” โดยกรมพินิจฯ มีกรรมการสงเคราะห์เด็กและเยาวชนฯ ซึ่งช่วยเหลือกรมฯ ในการทํางานด้านเด็กฯ ดังนั้น การเชื่อมโยงการทํางานระหว่างคณะกรรมการสงเคราะห์กับชุมชน อาจต้องมีการสร้างกลไกการทํางานใหม่ๆ อาทิสรรหากรรมการสงเคราะห์ให้มาจากหลายอําเภอ เพื่อให้การทํางานในพื้นที่เกิดประสิทธิผลมากขึ้น
๒. การพัฒนาองค์กรต้องมีการกําหนดตัวชี้วัดและค่าเป้าหมายที่มีมาตรฐาน เพื่อนําไปปรับปรุงมาตรฐานการทํางานขององค์กรและบุคลากร รวมทั้งมีการประเมินผลการปฏิบัติงาน การสร้างระบบการติดตามประเมินผล และขอให้ติดตามมาตรฐานของโลก เพื่อนําไปสู่การสร้างมาตรฐานและพัฒนางานให้มีประสิทธิภาพมากยิ่งขึ้น
๓. บุคลากรของกรมพินิจฯ ต้องไม่ใช้ความรุนแรงกับเด็กและเยาวชน และปราศจากการทุจริตคอรัปชั่น ในด้านการพัฒนาบุคลากร เน้นการ บูรณาการร่วมกันระหว่างกรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์ เพื่อถ่ายทอดประสบการณ์รวมทั้งแลกเปลี่ยนองค์ความรู้ร่วมกัน อาทิ หลักสูตรการฝึกอบรมต่าง ๆ นอกจากนี้ ให้มีการสับเปลี่ยน หมุนเวียนให้บุคลากรไปปฏิบัติงานในหน้าที่อื่น เพื่อพัฒนาศักยภาพบุคลากร และสร้างทักษะความสามารถในงานที่มีความหลากหลาย
๔. สําหรับในปีงบประมาณ ๒๕๖๑ กระทรวงยุติธรรม มีเป้าหมายสร้าง Business United เพื่อพัฒนาผลิตภัณฑ์จากฝีมือเด็กและเยาวชนให้ตรงกับความต้องการของตลาด รวมทั้งการบริหารจัดการระบบฐานข้อมูลระหว่างในภาพรวมของกระทรวงฯ หรือในกลุ่มภารกิจด้านพัฒนาพฤตินิสัย ซี่งประกอบด้วย กรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์ ตลอดจนการนําเทคโนโลยี Internet of Thing (IOT) เพื่อปรับใช้ในการติดตาม ควบคุมเด็กและเยาวชนภายในศูนย์ฝึก/สถานพินิจฯ ซึ่งในอนาคตจะมีการพัฒนาไปใช้ในการควบคุมผู้ถูกคุมความประพฤติและผู้ต้องขังในเรือนจํา
๕. การสร้างระบบและกระบวนการดูแล แก้ไขเด็กและเยาวชนที่อยู่ในความดูแลของกรมพินิจและคุ้มครองเด็กและเยาวชนที่มีประสิทธิผล เพื่อลดการกระทําผิดซ้ําของเด็กและเยาวชน
๖. ผลักดันแนวคิด “ศูนย์ฝึกเฉพาะทาง” ในการดูแลผู้กระทําความผิดที่เป็นเด็กและเยาวชนเฉพาะกลุ่ม เช่น ศูนย์ฝึกฯ ด้านจิตเวช
รัฐบาลไทย-ข่าวทำเนียบรัฐบาล-เตรียมเปิดพื้นที่ให้เยาวชนร่วมเสนอนโยบายพัฒนาประเทศ
วันอังคารที่ 11 สิงหาคม 2563
เตรียมเปิดพื้นที่ให้เยาวชนร่วมเสนอนโยบายพัฒนาประเทศ
วันอังคารที่ 11 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เชิญชวนเยาวชนคนรุ่นใหม่ร่วมเดินหน้าภารกิจ “รวมไทย สร้างชาติ” ร่วมวางอนาคตประเทศ เพื่อก้าวไปข้างหน้า โดยมอบหมายให้สภาพัฒนาเศรษฐกิจและสังคมแห่งชาติเป็นหน่วยงานหลักร่วมกับกระทรวงที่เกี่ยวข้อง จัดพื้นที่ให้เยาวชนได้นําเสนอสิ่งดี ๆ เพื่อการพัฒนาประเทศ โดยนายกรัฐมนตรี หรือผู้แทนจะไปร่วมรับฟัง และส่วนราชการร่วมจัดทํา Workshop เพื่อรวบรวมข้อเสนอแนะที่เป็นประโยชน์ไปใช้กําหนดนโยบายการบริหารประเทศ เริ่มตั้งแต่เดือน ส.ค. นี้ เป็นต้นไป และจะดําเนินการอย่างต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลการประชุมศูนย์บัญชาการติดตามสถานการณ์ เน้นปรับแผนอำนวยความสะดวกให้ประชาชนที่เดินทางมาถวายสักการะพระบรมศพ
วันอาทิตย์ที่ 6 พฤศจิกายน 2559
ผลการประชุมศูนย์บัญชาการติดตามสถานการณ์ เน้นปรับแผนอํานวยความสะดวกให้ประชาชนที่เดินทางมาถวายสักการะพระบรมศพ
ผลการประชุมศูนย์บัญชาการติดตามสถานการณ์ เน้นปรับแผนอํานวยความสะดวกให้ประชาชนที่เดินทางมาถวายสักการะพระบรมศพ
วันนี้ (6 พฤศจิกายน 2559) เวลา 17.30 น. ณ ตึกสันติไมตรี ทําเนียบรัฐบาล ภายหลังเสร็จสิ้นการประชุมศูนย์บัญชาการติดตามสถานการณ์ (ศตส.) นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ในฐานะเลขานุการ ศตส. ซึ่งเป็นประธานการประชุม ศตส. วันนี้ได้แถลงผลการประชุม ว่า สําหรับการประชุม ศตส. ครั้งนี้ เป็นการพิจารณาผลการดําเนินงานที่ผ่านมา เพื่อร่วมกันปรับหาแนวทางการดําเนินงานโดยเฉพาะพื้นที่บริเวณสนามหลวง และจะมีการเริ่มดําเนินงานในแต่ละส่วนงานก่อน ตามแผนงานของกรุงเทพมหานครที่เสนอ โดยจะมีการปรับพื้นที่บริเวณจุดพักคอยไปอยู่ทางโซนเหนือในสัปดาห์หน้า เพื่อรองรับประชาชนที่เดินทางมาถวายสักการะพระบรมศพ และเพื่อจัดนิทรรศการพระราชกรณียกิจของพระบาทสมเด็จพระปรมินทรมหาภูมิพลอดุลยเดช ซึ่งจะมีการแจ้งให้พี่น้องประชาชนทราบในระยะต่อไป
รัฐมนตรีประจําสํานักนายกรัฐมนตรี กล่าวต่อไปว่า แผนการดําเนินงานดังกล่าวจะมีการปรับแผนงานทางด้านการอุปโภคและบริโภคโดยจะมีการขอความร่วมมือในการปรับเปลี่ยนพื้นที่การให้บริการอาหารจากส่วนงานต่าง ๆ เพื่อความเหมาะสม สําหรับการให้บริการประชาชน รวมทั้ง การปรับการบริการทางด้านการแพทย์ ซึ่งรัฐบาลได้ให้ความสําคัญในเรื่องของสุขภาพของพี่น้องประชาชนที่มาร่วมพระราชพิธีอย่างต่อเนื่อง โดยมอบหมายให้ศูนย์อํานวยการด้านการแพทย์จัดทําแนวทางการปฏิบัติงานของหน่วยบริการทางการแพทย์เคลื่อนที่อีกด้วย
สําหรับแผนการดําเนินงานทางการจราจร นั้น จะมีการปรับเปลี่ยนแผนการดําเนินงานเป็นช่วงเวลาเพื่อความเหมาะสมตามสภาพการจราจร เพื่อให้พี่น้องประชาชน สามารถเดินทางมาเพื่อทําธุระส่วนตัวได้อย่างสะดวกสบายยิ่งขึ้น อย่างไรก็ตาม แผนงานจราจรในพื้นที่บริเวณสนามหลวงจะมีการปรับเปลี่ยนอีกครั้งในวันที่ 11 ถึง 13 พฤศจิกายนนี้ เนื่องจากมีการจัดงานรับพระราชทานปริญญาบัตรของมหาวิทยาลัยธรรมศาสตร์เพื่ออํานวยความสะดวกในการจราจร ทั้งนี้การให้บริการทางด้านคมนาคมขนส่งของ ขสมก. จะยังคงให้บริการตามแผนการเดิม
นอกจากนี้ การจัดระเบียบในการเข้าถวายสักการะพระบรมศพนั้น ที่ผ่านมาจากผลสํารวจมีประชาชนเข้ามาร่วมพิธีกว่า 30,000 คน จะมีการจัดให้มีการรับบัตรคิวเช่นเดิม โดยทางรัฐบาลจะดําเนินการอย่างเต็มกําลัง เพื่อวางแนวทางในการอํานวยความสะดวกและให้บริการประชาชน และภายหลังจากเสร็จสิ้นแผนการจัดบริเวณพื้นที่ทางด้านโซนเหนือแล้ว คาดว่าพี่น้องประชาชนจะได้รับความสะดวกสบายยิ่งขึ้น
ทั้งนี้ รัฐมนตรีประจําสํานักนายกรัฐมนตรี ได้กล่าวว่า การดําเนินงานปรับเปลี่ยนแผนงานเหล่านี้ ทาง ศตส. และหน่วยงานที่เกี่ยวข้องได้เน้นถึงการอํานวยความสะดวกพี่น้องประชาชนให้ได้รับความสะดวกสบายเป็นหลัก รวมไปถึงการประชาสัมพันธ์ให้ประชาชนได้รับรู้และมีความเข้าใจ ให้พี่น้องประชาชน ที่มีจิตศรัทธามุ่งมั่นตั้งใจเดินทางมาถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ได้รับความสะดวกสบาย และมีความประทับใจจากการบริการของหน่วยงานภาครัฐ และหน่วยงานอื่นที่เกี่ยวข้องต่อไป
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทูตญี่ปุ่น เข้าพบ  “พล.ต.อ. อดุลย์ฯ ” หารือส่งเสริมแรงงานไทยไปฝึกปฏิบัติงาน
วันพฤหัสบดีที่ 1 มีนาคม 2561
ทูตญี่ปุ่น เข้าพบ  “พล.ต.อ. อดุลย์ฯ ” หารือส่งเสริมแรงงานไทยไปฝึกปฏิบัติงาน
รมว.แรงงาน ให้การต้อนรับ นายชิโระ ซะโดะชิมะ เอกอัครราชทูตญี่ปุ่นประจําประเทศไทย หารือข้อราชการด้านแรงงาน ร่วมมือส่งเสริมแรงงานไทยฝึกปฏิบัติงานเทคนิคในประเทศญี่ปุ่น
วันที่ 28 กุมภาพันธ์ 2561 พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นายชิโระ ซะโดะชิมะ (H.E. Mr. Shiro Sadoshima) เอกอัครราชทูตญี่ปุ่นประจําประเทศไทย และคณะ ที่เข้าเยี่ยมคารวะและหารือข้อราชการด้านแรงงานเกี่ยวกับการปรับปรุงกฎหมายคุ้มครองแรงงาน การจัดทําบันทึกความร่วมมือโครงการฝึกปฏิบัติงานเทคนิคในประเทศญี่ปุ่น (Memorandum of Cooperation on the Technical Intern Training Program: MOC) และการเข้าสู่สังคมผู้สูงอายุ ณ ห้องรับรองรัฐมนตรีว่าการกระทรวงแรงงาน ชั้น ๖ อาคารกระทรวงแรงงาน โดยกล่าวถึงการหารือกับนายชิโระว่า กระทรวงแรงงานมีความยินดีเป็นอย่างยิ่งที่ได้ร่วมมือกับประเทศญี่ปุ่น ในการดําเนินโครงการด้านแรงงานต่าง ๆ ที่มีร่วมกันมายาวนาน ซึ่งประเทศญี่ปุ่นเป็นประเทศที่มีความเข้มแข็งทางด้านวัฒนธรรม มีความสามารถในการพัฒนาเทคโนโลยี การดูแลคนพิการและการจ้างงานผู้สูงอายุที่มีประสิทธิภาพ อีกทั้งยังเป็นอีกประเทศหนึ่งที่แรงงานไทยนิยมเข้าไปทํางานเป็นจํานวนมาก เนื่องจากได้รับสวัสดิการและการคุ้มครองที่ดี มีประเพณีวัฒนธรรมไม่แตกต่างกันมากนัก นอกจากนี้ ยังมีสถานประกอบการของประเทศญี่ปุ่นกว่า 1,900 แห่งที่อยู่ในประเทศไทย มีการจ้างแรงงานไทยกว่า 500,000 คน อีกด้วย
พล.ต.อ. อดุลย์ฯ กล่าวเพิ่มเติมว่า สําหรับการหารือเกี่ยวกับโครงการฝึกปฏิบัติงานเทคนิคในประเทศญี่ปุ่น (Memorandum of Cooperation on the Technical Intern Training Program: MOC) ขณะนี้อยู่ระหว่างการพิจารณา เนื่องจากรัฐบาลประเทศญี่ปุ่นได้ปรับเปลี่ยนกฎหมายว่าด้วยการดําเนินการเกี่ยวกับการฝึกงานด้านเทคนิคสําหรับชาวต่างชาติและการคุ้มครองผู้ฝึกงานด้านเทคนิคให้เป็นไปอย่างเหมาะสม ซึ่งกระทรวงแรงงานจะต้องพิจารณาข้อกฎหมายและแนวปฏิบัติร่วมกับหน่วยงานที่เกี่ยวข้องอย่างละเอียดรอบคอบ เพื่อให้เกิดประโยชน์ทั้งกับแรงงานไทยและฝ่ายประเทศญี่ปุ่น
--------------------------------
รัฐบาลไทย-ข่าวทำเนียบรัฐบาล-PPP เห็นชอบแผนการจัดทำโครงการร่วมลงทุนรัฐ - เอกชน ปี 2563 - 2570 มูลค่า 1.09 ล้านล้านบาท เพิ่มประสิทธิภาพการให้บริการสาธารณะแก่ประชาชน [กระทรวงการคลัง]
วันพุธที่ 15 เมษายน 2563
PPP เห็นชอบแผนการจัดทําโครงการร่วมลงทุนรัฐ - เอกชน ปี 2563 - 2570 มูลค่า 1.09 ล้านล้านบาท เพิ่มประสิทธิภาพการให้บริการสาธารณะแก่ประชาชน [กระทรวงการคลัง]
PPP เห็นชอบแผนการจัดทําโครงการร่วมลงทุนรัฐ - เอกชน ปี 2563 - 2570 มูลค่า 1.09 ล้านล้านบาท เพิ่มประสิทธิภาพการให้บริการสาธารณะแก่ประชาชน
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 1/2563 เมื่อวันพุธที่ 15 เมษายน 2563 ผ่านระบบ VDO Conference ณ กระทรวงการคลัง โดยมีนายอุตตม สาวนายน รัฐมนตรีว่าการกระทรวงการคลัง เป็นประธาน ซึ่งมีผลการประชุมสรุปได้ดังนี้
1.เห็นชอบแผนการจัดทําโครงการร่วมลงทุน พ.ศ. 2563 - 2570 (แผนการจัดทําโครงการ PPP) ตามมาตรา 12 แห่ง พ.ร.บ. การร่วมลงทุนระหว่างรัฐและเอกชน พ.ศ. 2562 (พ.ร.บ. การร่วมลงทุนฯ ปี 2562) ซึ่งได้นําหลักการสําคัญรวมถึงนโยบายและทิศทาง ในการพัฒนาประเทศที่กําหนดไว้ในแผนแม่บทภายใต้ยุทธศาสตร์ชาติ มาใช้เป็นกรอบแนวคิดในการดําเนินการ ทั้งนี้ ในแผนการจัดทําโครงการ PPP มีรายการโครงการที่ประสงค์จะร่วมลงทุนทั้งหมดรวม 92 โครงการ มูลค่าลงทุนรวมประมาณ 1.09 ล้านล้านบาท โดยเป็นโครงการร่วมลงทุนในกลุ่มที่มีความสําคัญและความจําเป็นเร่งด่วน (High Priority PPP Project) จํานวน 18 โครงการ มูลค่าลงทุนรวมประมาณ 472,049 ล้านบาท ทั้งนี้ แผนการจัดทําโครงการ PPP ข้างต้นจะช่วยสร้างความสนใจ และดึงดูดให้เอกชนเข้ามาร่วมลงทุนในโครงการร่วมลงทุนภายใต้แผนดังกล่าวเพื่อลดข้อจํากัดการลงทุนจากเงินงบประมาณแผ่นดินและเงินกู้จากภาครัฐตลอดจนสามารถเพิ่มประสิทธิภาพในการให้บริการแก่ประชาชนจากความรู้ ความสามารถ ความเชี่ยวชาญ และนวัตกรรมของเอกชนในการให้บริการสาธารณะ
2. คณะกรรมการ PPP ได้เห็นชอบร่างกฎหมายลําดับรองภายใต้ พ.ร.บ. การร่วมลงทุนฯ ปี 2562 ในส่วนที่เกี่ยวข้องกับขั้นตอนการเสนอโครงการและการคัดเลือกเอกชน จํานวนรวม 6 เรื่อง ได้แก่ 1) เรื่อง หลักเกณฑ์และวิธีการรับฟังความคิดเห็นของภาคเอกชน พ.ศ. .... 2) เรื่อง รายละเอียดที่ต้องมีในรายงานการศึกษาและวิเคราะห์โครงการและหลักเกณฑ์ และวิธีการในการนําความเห็นของหน่วยงานของรัฐและภาคเอกชน มาประกอบการพิจารณาจัดทํารายงานการศึกษาและวิเคราะห์โครงการ พ.ศ. .... 3) เรื่อง หลักเกณฑ์ วิธีการ และกรอบระยะเวลาในการเสนอโครงการ พ.ศ. .... 4) เรื่อง หลักเกณฑ์ วิธีการ และเงื่อนไขในการคัดเลือกเอกชน พ.ศ. .... 5) เรื่อง รายละเอียดของร่างประกาศเชิญชวน ร่างเอกสารสําหรับการคัดเลือกเอกชน และสาระสําคัญของร่างสัญญาร่วมลงทุน พ.ศ. ....และ 6) เรื่อง เงื่อนไขสําคัญของสัญญาร่วมลงทุน พ.ศ. .... ทั้งนี้ เพื่อเป็นการกําหนดรายละเอียดแนวทางเพื่อรองรับการดําเนินการตาม พ.ร.บ. การร่วมลงทุนฯ ปี 2562 ในแต่ละเรื่องให้เกิดความชัดเจน และเป็นประโยชน์ต่อการดําเนินการของหน่วยงานของรัฐ
3. คณะกรรมการ PPP ได้วินิจฉัยกรณีที่มีปัญหาเกี่ยวกับการปฏิบัติตาม พ.ร.บ. การร่วมลงทุนฯ ปี 2562 ตามมาตรา 20 (9) ตามที่มีหน่วยงานหารือ ได้แก่ 1) กรณีโครงการให้เอกชนร่วมลงทุนก่อสร้างและบริหารจัดการระบบกําจัดขยะมูลฝอยขององค์การบริหารส่วนจังหวัดนนทบุรี และ 2) กรณีแนวทางการดําเนินการแก้ไขสัญญาร่วมลงทุนโครงการรถไฟฟ้าสายสีชมพู ช่วงแคราย - มีนบุรี
สํานักงานคณะกรรมการนโยบายรัฐวิสาหกิจ
กองส่งเสริมการให้เอกชนร่วมลงทุนในกิจการของรัฐ
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมให้กำลังใจผู้ประสบอุทกภัย จังหวัดอุบลราชธานี
วันพฤหัสบดีที่ 19 กันยายน 2562
นายกรัฐมนตรีเยี่ยมให้กําลังใจผู้ประสบอุทกภัย จังหวัดอุบลราชธานี
นายกรัฐมนตรีเยี่ยมให้กําลังใจผู้ประสบอุทกภัย จ.อุบลราชธานี ยืนยันรัฐบาลเป็นห่วงพี่น้องประชาชน ขอทุกคนก้าวผ่านไปให้ได้ด้วยพระบารมี และความร่วมมือของทุกคน
วันนี้ (19 กันยายน 2562) เวลา 14.00 น. ณ ศูนย์พักพิงชั่วคราวบ้านหนองกินเพล ตําบลหนองกินเพล อําเภอวารินชําราบ จังหวัดอุบลราชธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ รับฟังสรุปการบริหารจัดการน้ําและการเตรียมแผนฟื้นฟูเยียวยาผู้ประสบอุทกภัย พร้อมเยี่ยมให้กําลังใจผู้ประสบอุทกภัย
ภายหลังรับฟังบรรยายสรุปฯ นายกรัฐมนตรีกล่าวพบปะให้กําลังใจผู้ประสบอุทกภัยว่า รู้สึกดีใจที่เห็นรอยยิ้มของพี่น้องประชาชน ทําให้มีกําลังใจในการทํางานมากขึ้น การลงพื้นที่ในวันนี้นําความห่วงใยของพระบาทสมเด็จพระเจ้าอยู่หัวมาให้พี่น้องประชาชน ทรงรับสั่งให้รัฐบาลรายงานสถานการณ์ให้รับทราบทุกวันและนําความเป็นห่วงของรัฐบาลมาให้พี่น้องประชาชนด้วย
นายกรัฐมนตรีกล่าวว่า วันนี้ทุกคนต้องเตรียมพร้อมรับสถานการณ์ สู้กับภัยธรรมชาติให้ได้ อะไรที่เป็นความเดือดร้อนของประชาชนทุกพรรคการเมืองต้องช่วยกัน พร้อมกับสั่งการให้ส่วนราชการสร้างการรับรู้ ชี้แจงให้ชาวบ้านเข้าใจมากขึ้น และให้เร่งสํารวจความเสียหาย ร่วมถึงซ่อมแซมบ้านเรือน ถนนหนทางต่าง ๆ ให้กลับสู่สภาพเดิมให้เร็วที่สุด ส่วนเงินเยียวยานั้น ถ้าหากมีการสํารวจแล้ว ถูกต้องตามระเบียบให้เร่งจ่ายเงินโดยเร็ว และขอให้ประชาชนรักษาสิทธิ์ อย่าให้เจ้าหน้าที่ของรัฐมาเรียกรับผลประโยชน์ หากพบการกระทําความผิดขอให้รีบแจ้งมายังตนเอง พร้อมกับกล่าวประณามคนที่ฉวยโอกาสขโมยของชาวบ้านช่วงน้ําท่วม
นายกรัฐมนตรีกล่าวต่อไปว่า นอกจากมาตรการช่วยเหลือปกติตามระเบียบราชการ รัฐบาลได้จัดเตรียมมาตรการเสริมเพื่อช่วยเหลือพี่น้องประชาชน ขณะนี้อยู่ในขั้นตอนการเสนอให้คณะรัฐมนตรีให้ความเห็นชอบ พร้อมกล่าวยืนยันว่ารัฐบาลมีความเป็นห่วงพี่น้องประชาชน ขอให้ทุกคนก้าวผ่านไปให้ได้ด้วยพระบารมี และความร่วมมือของทุกคน
-----------------------------
สํานักโฆษก
รัฐบาลไทย-ข่าวทำเนียบรัฐบาล-​ประชุมตรวจราชการแบบบูรณาการ
วันศุกร์ที่ 25 พฤษภาคม 2561
​ประชุมตรวจราชการแบบบูรณาการ
ผู้ตรวจราชการกระทรวงอุตสาหกรรม ร่วมการประชุมคณะทํางานจัดทําแผนและขับเคลื่อนการตรวจราชการแบบบูรณาการของผู้ตรวจราชการ ครั้งที่ 2/2561 ณ ห้องประชุม 108 อรรถไกวัลวที ชั้น 1 อาคารสํานักงานปลัดสํานักนายกรัฐมนตรี
วันนี้(25 พฤษภาคม 2561)/ กรุงเทพฯ เวลา 09.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม ได้รับมอบหมายให้เป็นผู้แทนกระทรวงฯ เข้าร่วมการประชุมคณะทํางานจัดทําแผนและขับเคลื่อนการตรวจราชการแบบบูรณาการของผู้ตรวจราชการ ครั้งที่ 2/2561 เพื่อร่วมพิจารณากําหนดกรอบแนวทางการตรวจราชการแบบบูรณาการ รอบที่ 2/2561 และให้ข้อเสนอแนะเชิงนโยบายที่ได้จากการตรวจราชการ รอบที่ 1/2561 รวมทั้งรายงานผลการตรวจราชการแบบบูรณาการรายภาค ที่ผ่านมา โดยมีนายสุรศักดิ์ เรืองเครือ หัวหน้าผู้ตรวจราชการสํานักนายกรัฐมนตรี เป็นประธานการประชุม ณ ห้องประชุม 108 อรรถไกวัลวที ชั้น 1 อาคารสํานักงานปลัดสํานักนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ประชุมขับเคลื่อนการแก้ไขปัญหาหนี้นอกระบบ
วันพฤหัสบดีที่ 13 กรกฎาคม 2560
“ยุติธรรม” ประชุมขับเคลื่อนการแก้ไขปัญหาหนี้นอกระบบ
พันตํารวจเอกดุษฎี อารยวุฒิ  รองปลัดกระทรวงยุติธรรม ในฐานะผู้อํานวยการศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม
เป็นประธานในพิธีเปิดการประชุมสัมมนาเชิงปฏิบัติการ “หนี้นอกระบบ : บริหารจัดการอย่างเป็นธรรมและยั่งยืนได้อย่างไร?
เมื่อวันพฤหัสบดีที่ ๑๓ กรกฎาคม ๒๕๖๐ เวลา ๐๙.๐๐ น.
ณ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ แจ้งวัฒนะ
พันตํารวจเอกดุษฎี อารยวุฒิ รองปลัดกระทรวงยุติธรรม
ในฐานะผู้อํานวยการศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม
เป็นประธานในพิธีเปิดการประชุมสัมมนาเชิงปฏิบัติการ
“หนี้นอกระบบ : บริหารจัดการอย่างเป็นธรรมและยั่งยืนได้อย่างไร?”
และร่วมอภิปรายในหัวข้อ “ถอดบทเรียนหนี้ที่ไม่ได้รับความเป็นธรรมและประสบการณ์ในการแก้ไขปัญหา”
เพื่อให้ทุกภาคส่วนร่วมระดมความคิดเห็น หารือแนวทางการปรับปรุง
พัฒนารูปแบบกลไกการจัดการแก้ไขปัญหาหนี้นอกระบบในทุกมิติ เพื่อให้เกิดประสิทธิภาพสูงสุด
จัดโดย ศูนย์ช่วยเหลือลูกหนี้และประชาชนที่ไม่ได้รับความเป็นธรรมฯ (ศนธ.ยธ.)
ร่วมกับ สถาบันเพื่อการยุติธรรมแห่งประเทศไทย (TIJ) กรมสอบสวนคดีพิเศษ และ
นักศึกษาหลักสูตรอบรมด้านหลักนิติธรรมและการพัฒนา (ROLD)
โดยมีผู้บริหาร เจ้าหน้าที่ ตัวแทนภาคประชาชน และผู้แทนจากหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-ธพว. เตือน! ผู้ประกอบการอย่าหลงเชื่อบริษัทขายตรงผลิตภัณฑ์การเกษตร โดยแอบอ้างชื่อ ธพว.ว่าจะได้รับสิทธิพิเศษในการขอสินเชื่อ
วันพุธที่ 19 กันยายน 2561
ธพว. เตือน! ผู้ประกอบการอย่าหลงเชื่อบริษัทขายตรงผลิตภัณฑ์การเกษตร โดยแอบอ้างชื่อ ธพว.ว่าจะได้รับสิทธิพิเศษในการขอสินเชื่อ
ธพว.ประกาศเตือนภัยผู้ประกอบการ อย่าหลงเชื่อบริษัทขายตรงผลิตภัณฑ์การเกษตร ชวนเชื่อสมัครสมาชิกโดยแอบอ้างชื่อธนาคารว่าจะได้รับสิทธิพิเศษในการขอสินเชื่อ  ยันไม่เป็นความจริงโดยสิ้นเชิง
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) กล่าวว่า ขณะนี้เกิดกรณี บริษัทซึ่งดําเนินธุรกิจขายตรงผลิตภัณฑ์การเกษตร ได้ชักชวนกลุ่มเกษตรกรในภาคอีสานเข้าร่วมเป็นสมาชิก โดยการเข้าซื้อหุ้นและจะได้รับเงินปันผลตอบแทนเป็นรายวันในจํานวนเงินที่สูงต่อเนื่องกัน รวมทั้งให้หาสมาชิกเพิ่มและซื้อสินค้าจากบริษัท หากเกษตรกรลงทุนสมัครเป็นสมาชิกกับบริษัทแล้ว จะได้รับสิทธิพิเศษในการขอสินเชื่อจาก ธพว. วงเงินรายละ 600,000 บาท ซึ่งกรณีดังกล่าว ธพว.ขอยืนยันว่า ไม่เป็นความจริงโดยสิ้นเชิง ธนาคารไม่มีส่วนเกี่ยวข้องและไม่มีนโยบายให้สิทธิพิเศษในการอนุมัติสินเชื่อแก่บริษัทเอกชนรายใดรายหนึ่ง ดังนั้น ขอเตือนผู้ประกอบการ อย่าไปหลงเชื่อคําแอบอ้างดังกล่าวอย่างเด็ดขาด
ทั้งนี้มีผู้ประกอบการกลุ่มเกษตรกรจาก จ.ชัยภูมิ และ จ.มุกดาหาร หลายรายได้ติดต่อสอบถามมายังสาขาของธนาคารในพื้นที่ เพื่อจะขอรับสิทธิพิเศษในการขอสินเชื่อกับธนาคารเบื้องต้นธนาคารได้ทําการชี้แจงข้อเท็จจริง และให้ผู้มาติดต่อทุกท่านลงทะเบียนไว้เป็นหลักฐานพร้อมแนบบัตรประชาชนเพื่อใช้เป็นหลักฐานเอาผิดต่อบริษัทที่แอบอ้าง อีกทั้ง เจ้าหน้าที่ธนาคาร สาขาจังหวัดชัยภูมิ และจังหวัดมุกดาหารลงพื้นที่ชี้แจงหลักเกณฑ์ของ ธพว. ต่อชาวบ้านที่เป็นสมาชิกของบริษัทดังกล่าว ว่าธนาคารไม่มีส่วนเกี่ยวข้องกับบริษัทแต่อย่างใด
สําหรับหลักเกณฑ์การให้ความช่วยเหลือแก่ผู้ประกอบการที่เป็นวิสาหกิจขนาดกลางและขนาดย่อม ซึ่งต้องเป็นผู้ผลิต ค้าปลีก ค้าส่งและให้บริการ โดยเป็นไปตามวัตถุประสงค์ที่กําหนดไว้ใน พรบ.ธนาคารพัฒนาวิสาหกิจขนาดกลางและขนาดย่อมแห่งประเทศไทย ในการพัฒนา ส่งเสริม ช่วยเหลือ และสนับสนุน การจัดตั้งการดําเนินงาน การขยาย หรือปรับปรุงวิสาหกิจขนาดกลางและขนาดย่อม โดยการให้สินเชื่อ ค้ําประกัน ร่วมลงทุน ให้คําปรึกษา แนะนําหรือให้บริการที่จําเป็นอื่นๆ
หากผู้ประกอบการมีความประสงค์ขอรับความช่วยเหลือจากธนาคารสามารถติดต่อสอบถามได้ทุกสาขาของธนาคาร หรือ ช่องทางออนไลน์ SME D BANK ได้ตลอดเวลาหรือ Call Center 1357